lflage/wiki-talks huggingface dataset:
Diskuto:Flago de svedlingvaj finnlandanoj

message: Pri la misnomitaj artikoloj Flago de finn-svedoj => Flago de svedlingvaj finnoj & Flago de sved-finnoj => Flago de finnoj en Svedio:
Ambaŭ nomoj "finn-svedoj" kaj "sved-finnoj" estas tute eraraj. Ili pensigas pri ia miksaĵo de finnoj kaj svedoj, sed tio ili tute ne estas. Por la unua grupo eblas uzi la nomon Svedlingvaj finnlandanoj, kiel estas klarigite tie.
La dua grupo povas nomiĝi "Svediaj finnoj", nome finnoj en Svedio, aŭ simile.
Tiuj du artikoloj eĉ ne havas iun mencion de "Svedlingvaj finnlandanoj".
Ili inventas nomojn "finn-svedoj" kaj "sved-finnoj" kiuj sugestas ian (falsan) simetrion. Sed tiu ŝajna simetrio nur ekestas pro la elekto de misgvidaj nomoj.
La du artikoloj estu alinomitaj kaj reverkitaj por lingvo kaj enhavo (aŭ tute forigitaj). - Moldur (diskuto) 21:06, 10 apr. 2023 (UTC)
La du artikoloj nun estas alinomitaj kaj (kontentige) reverkitaj, kun mencio de la artikolo svedlingvaj finnlandanoj en ambaŭ tekstoj. Defende al la origina kreinto de la teksto tamen necesas rimarki, ke ŝajne ne por la kreiĝo de la esperanta teksto inventiĝis la koncepto de "sved-finna flago", sed la nomo jam kutimis kaj en la sveda kaj la finna, kaj la vikipediaj artikoloj  (kiu tamen laŭvorte estas "svedio-finna flago"), kaj  reflektas tion. Pri la flago de la svedlingvaj finnlandanoj la sveda variaĵo  "finnlando-sveda flago" tute klare uzas la ankaŭ esperantlingvan nomeron land-. Ĉiukaze mi samopinias kun Moldur (kaj Arbarulo), ke en Esperanto ambaŭ nomoj "finn-svedoj" kaj "sved-finnoj" tro koncize kaj miksante la adjektivojn por landoj kaj lingvoj pli konfuzigas ol klarigas, kaj krome eble ankaŭ sugestas falsan simetrion. ThomasPusch (diskuto) 10:41, 9 jun. 2023 (UTC)
thread_title:  Fuŝaj nomoj
Diskuto:Svedio-finna flago

message: Pri la misnomitaj artikoloj Flago de finn-svedoj => Flago de svedlingvaj finnoj & Flago de sved-finnoj => Flago de finnoj en Svedio:
Ambaŭ nomoj "finn-svedoj" kaj "sved-finnoj" estas tute eraraj. Ili pensigas pri ia miksaĵo de finnoj kaj svedoj, sed tio ili tute ne estas. Por la unua grupo eblas uzi la nomon Svedlingvaj finnlandanoj, kiel estas klarigite tie.
La dua grupo povas nomiĝi "Svediaj finnoj", nome finnoj en Svedio, aŭ simile.
Tiuj du artikoloj eĉ ne havas iun mencion de "Svedlingvaj finnlandanoj".
Ili inventas nomojn "finn-svedoj" kaj "sved-finnoj" kiuj sugestas ian (falsan) simetrion. Sed tiu ŝajna simetrio nur ekestas pro la elekto de misgvidaj nomoj.
La du artikoloj estu alinomitaj kaj reverkitaj por lingvo kaj enhavo (aŭ tute forigitaj). - Moldur (diskuto) 21:06, 10 apr. 2023 (UTC)
La du artikoloj nun estas alinomitaj kaj (kontentige) reverkitaj. Defende al la origina kreinto de la teksto tamen necesas rimarki, ke ŝajne ne por la kreiĝo de la esperanta teksto inventiĝis la koncepto de "sved-finna flago", sed la nomo jam kutimis kaj en la sveda kaj la finna, kaj la vikipediaj artikoloj  kaj  reflektas tion. Tamen mi samopinias kun Moldur (kaj Arbarulo), ke en Esperanto ili tro koncize kaj miksante la adjektivojn por landoj kaj lingvoj pli konfuzigas ol klarigas, kaj krome eble ankaŭ sugestas falsan simetrion. ThomasPusch (diskuto) 10:41, 9 jun. 2023 (UTC)
thread_title:  Fuŝaj nomoj
Diskuto:Komputila ekrano

message: @Kani kial ne havas vidilo ? Ĝi estas pli proksime por fundamento . Nira gliro (diskuto) 22:46, 10 apr. 2023 (UTC)
@Nira gliro Saluton kaj bonvenon en Vikipedion. Mi devas konfesi, ke mi taksas viajn redaktojn ankoraŭ iom nematurajn. Ekzemple en tiu ĉi via interveno estas tro multaj eraroj en tiom malgrandaj frazoj. Pli ĝuste gramatike estus jeno: kial vi ne ŝatas vorton "vidilo"? Ĝi estas pli proksima laŭ la fundamento. Tiukadre mi ne certas ĉu vi povos kompreni miajn argumentojn. Ja la radiko vid- estas fundamenta, dum "video" ne ekzistis en zamenhofa epoko, tamen tiu vorto ja estas PIV-a, ĉu vi kontrolis tion? Por uzi (eĉ krei) vorton en Esperanto ne sufiĉas glui sufikson al radiko; necesas, ke la cetero de la komunumo povu kompreni tion. Mi legis kaj vidis la uzadon de la vorto "ekrano" en multaj medioj, dum vidiloj... kio ĝi estas? ĉu okulo, vitrokulo, mikroskopo, kamerao? ĉiuj estas vidiloj. Ĉu vi povas kompreni kio estas amilo, sentilo, pensilo, studilo, piedirilo? Ĉiuj estas, laŭ via konsidero, proksimaj al la Fundamento, sed kio ili estas? Mi konsilas al vi legi Esperanton kaj bone rigardi la uzadon de la vortoj. Viaj artikoloj postulas reviziadon kaj plibonigon. Mi pretas helpi.--kani (diskuto) 23:08, 10 apr. 2023 (UTC)
thread_title:  Vidilo
Diskuto:Coursera

message: Ĉu mi rajtas peti forigon de artikolo? kaj specife de tiu ĉi?
Mi volas ĝin fari denove, aŭ refari, kaj estus multe pli facile rekomenci de nulo.
Tutcerte oni povas konservi kopion de la nuna enhavo por ebla integrigo en la novan artikolon, kiel tre ĝenerala enkonduko.
Sj1mor (diskuto) 05:36, 12 apr. 2023 (UTC)
thread_title:  Forigo petata
Diskuto:Canadian Labour Congress

message: mi ne estas certe ĉu traduki "Kanada Labora Kongreso" aŭ eble "Kanada Laborista Kongreso". 
Verŝajne laborista simile al la laboristaj partioj.
Sj1mor (diskuto) 06:14, 12 apr. 2023 (UTC)
thread_title:  Esperantigita nomo
Diskuto:Listo de plej vendantaj muzikistoj

message: Salvabl is doing world wiki terrorism. he is modifying the data of each language Wikipedia with completely unfounded data.
Please compare the RIAA figures in the wiki document with the latest RIAA data which is really accurate.
In particular, it corrects MJ's RIAA measurements to be significantly exaggerated.
MJ USA sales volume in this document is based on RIAA 2013, which is completely different from RIAA 2023 data.
Wiki. RIAA 2011 - MJ 177.3 million /// REAL. RIAA 2023 - MJ 89.0 million .... What's going on?
Apr/2023 RIAA Figures - https://www.riaa.com/gold-platinum/?tab_active=top_tallies&ttt=TAA#search_section 39.114.157.194 08:45, 12 apr. 2023 (UTC)
thread_title:  Salvabl is World wiki Terrorist
Diskuto:Human Rights Campaign

message: Ĉu mi rajtas peti forigon de artikolo? kaj specife de tiu ĉi?
Mi volas ĝin fari denove, aŭ refari, kaj estus multe pli facile rekomenci de nulo.
Tutcerte oni povas konservi kopion de la nuna enhavo por ebla integrigo en la novan artikolon, kiel tre ĝenerala enkonduko. Sj1mor (diskuto) 09:56, 12 apr. 2023 (UTC)
thread_title:  Forigo petata
Diskuto:Fabrizio Venturi

message: Estas informplena ero en vikidatumoj (d:Q18812322) pri li, kaj hodiaŭ antaŭtagmeze iu anonimulo enmetis novan tekston komplete en la itala al la esperanta vikipedio, kiu estis rapide malfarita je la 13:45 UTC, ĉar komplete en malĝusta lingvo (itallingve en la esperantlingva projekto). Jam 2 horojn pli poste - 15:45 UTC - nova paĝo estis metita, ĉi-foje en fuŝtradukita Esperanto, sed baze problema en tio ke ĉiu vikipedia sintakso (probable pro la fuŝa traduko, eble jam antaŭe misa) tute difektiĝis. Mi proponis - 16:45 UTC - ke ni mem verku ĝerman artikolon pri la artisto, kaj protektu tiun paĝon almenaŭ kontraŭ neensalutintoj.
* Vikipedio:Forigendaj artikoloj#Fabrizio Venturi 13 apr. 2023
Aspektis tiel, kzazaŭ iu blinde enkopiis alilingvan paĝon, unue el la itala vikipedio, poste el la angla vikipedio, brutale fuŝtradukita per aŭtomato al Esperanto. Sed ne, kontrolo montris ke estas neniu alia artikolo en Vikipedio, do tiu ĉi nun estas la unua. Sed ĉar tamen suspektigas ke la vikidatuma ero estas tiom bone flegita, se tute ne estis teksto ĝis nun, mi serĉis kaj trovis en vikidatumoj indikon, ke itala paĝo iam estis, sed estis forigita en 2018, kaj en la itala vikipedio montriĝis ke jam antaŭe plurfoje estis tekstoj kiuj ĉiuj estis forigitaj. La ŝajne unua forigo el aprilo 2013 havas tiun postlasaĵon:
* it:Wikipedia:Pagine_da_cancellare/Fabrizio_Venturi 15 apr 2013
kun forte kritika noto, kiu tradukeblas: 
Va bene. Do ni estu atentaj.
Tamen homo de tiu nomo sendube ekzistas, estas pianisto kaj kantisto, almenaŭ la oficiala retejo en 2023 daŭre same ekzistas kiom en 2013, kaj se ĉi tie esperantista redaktanto faras koncizan artikolon pri la muzikisto tiam ne temas pri "programa uzanto, kiu en vikipedio nur prilaboris ĉi tiun tekston".
ThomasPusch (diskuto) 17:18, 13 apr. 2023 (UTC)
Aparte pro la historio de la artikolo en la itala vikipedio, mi eksplicite alvokas kritike atenti, ke la nuna esperantlingva artikolo restos mallonga, sobra kaj ne-fanfarona teksto de enciklopedio, kaj ne transformiĝos al granda reklama montrofenestro. ThomasPusch (diskuto) 19:56, 13 apr. 2023 (UTC)

message: La artikolo amplekse diskutiĝis en vikipedio:Forigendaj artikoloj, kun malunueca rezulto, kiu ne sufiĉis por forigo. Do la teksto ne estas forigita. Por nova diskuto necesus novaj argumentoj. Aidas (diskuto) 08:20, 12 jul. 2023 (UTC)
thread_title:  Diskuto pri forgendaj artikoloj
Diskuto:Mansio

message: Mi konstatis ke Mena-regiono (tiel!) pludirektas al Mansio kaj ne ligas al MENA, kiu ja estus ĝusta. Alifono (diskuto) 15:43, 14 apr. 2023 (UTC)
 Vi tute pravas. Nur atentindas ke ne ĉiuj pli ol 300 000 artikolaj diskutpaĝoj daŭre patroliĝas per aliaj uzantoj. Do povintus esti ke iu nur post jaroj vidos vian tute ĝustan noton. Prefere atentigu iun alian uzanton kiun vi opinias kompententa pri la temo per . Aŭ en kazo kiel tiu ĉi mi ankaŭ pensas ke estintus en ordo se vi tuj ĝustiĝus la alidirektilon notante "vidu la diskutpaĝan noton en la paĝo diskuto:Mansio". Estu kuraĝa! ThomasPusch (diskuto) 11:50, 19 sep. 2023 (UTC)
thread_title:  Mena-regiono erare pludirektas al tiu ĉi artikolo 

message: La ankoraŭ post forpreno de multaj ruĝaj ligiloj restintaj ruĝaj ligiloj nur estas atestoj pri la malmatureco de la teksto kaj de ĉirkaŭaj temaroj (malmatureco ne estas akuzo, estas simpla fenomeno en la vivo). Iuj ligiloj estis tre malsaĝaj, ekzemple neekzista titolo apanaĝe en adverba formo, dum ekzistas ĝusta titolo apanaĝo. Sed iuj bezonus pli detalan enketon. Kompreneble multaj temoj ĉi tie estas tiom specifaj ke ne eblas simple atendi ke iu tuj alkuros por verki artikolon pri la katedralo Saint-Julien du Mans, la dolmeno de Erves en Sainte-Suzanne (4 500 jaroj a.K.), la dolmeno la Pierre couverte de Vaas aŭ la dolmeno de Lhomme ... ankoraŭ daŭros ĝis "iam longe post la fina venko" ĝis kiam ĉiu ŝtono sur la tero havos propran vikipedian artikolon en Esperanto... Mi dirus ke estas realisma celo peni ke ĉiuj komunumoj de Francio iam havos propran artikolon (ni ankoraŭ longe ne estas en tiu situacio). Pri ĉiuj aliaj temoj oni improvizu: ruĝa ligilo kiel signo "helpon! iu verku tiun artikolon!" estas tolerebla se la teksto iĝas blua dum ni diru duonjaro, sed se iu tia ligilo jam ruĝas dum 16 jaroj, malverŝajnas ke dum la 17-a jaro subite iu kompatos la temon - tiam pli bone forigi la ruĝan ligilon kaj meti la nomon en simplaj literoj. ThomasPusch (diskuto) 12:03, 19 sep. 2023 (UTC)
thread_title:  Malmatureco de la teksto
Diskuto:Nam Phương

message: @ThomasPusch Ĉu vi povas helpi min starigi la ripartabulon, mi volas reverki ĉi tiun afiŝon pli plene, ĝi estas sufiĉe longa do mi pensis ke necesas formularo "Prizorgado". Sammaria21 (diskuto) 06:26, 15 apr. 2023 (UTC)
thread_title:  Mi riparos ĝin
Portala diskuto:Portalejo

message: Mi aldonis novan CSS por tiu ĉi paĝo kiel parto de la Projekto:Vikipedio por malgrandaj ekranoj
Mi volas fari tion por (espereble) ĉiuj portaloj. Mi esperas ke tio enordas. Stefangrotz (diskuto) 20:34, 15 apr. 2023 (UTC)
thread_title:  Nova portala stilo por poŝtelefonoj
Diskuto:La Divina Commedia

message: de tiu ĉi artikolo
por la nuntempo.
Ĉiuj estas bonvenaj daŭrigi pri la enhavo.
Nun ŝajnas la mi ke la anglalingva versio 
https://en.wikipedia.org/wiki/Inferno_(Dante)
https://en.wikipedia.org/wiki/Paradiso_(Dante)
estas pli bona ol la hebrea de kiu mi tradukis.
Sj1mor (diskuto) 10:47, 16 apr. 2023 (UTC)
thread_title:  frostriĝo kaj forlaso
Diskuto:Harrisonburg (Virginio)

message: Eblas esperantigi urbonomon en Vikipedio, se citeblas almenaŭ iu referenco de sendube publika uzo de tia nomo en esperantlingvaj vortaro, publikigita romano aŭ nacia respektive internacia gazeto. Privata letero aŭ retpoŝta mesaĝo kompreneble ne kalkuliĝas publika. Mi en reta serĉo de esperantlingva urbonom variaĵo Harisonburgo nur trovis unu trafon, en - mi ne scias kiom publika - Esperanto-kurseto
* kurso "Esperanto in 5 minutes a day", de Jeremy Aldrich, formato PDF, tie "Harisonburgo" aperas en leciono Ĝ 
Ĉiuj aliaj el miaj trovoj koncernas la genitivan formon "Harisonburgo" de la litova formo "Harisonburgas"ekzemple jen: "Getaway šalia Harisonburgo, VA" () Tiuj trovoj kompreneble ankaŭ ne kalkuleblas.
Do mi ne scias, kiom publika, kiom konata estas la supra kurso, kaj dirus ke por certa publikigo de alternativa urbonomo ĉi-tie bezonatus ia dua referenco... ThomasPusch (diskuto) 17:01, 16 apr. 2023 (UTC)

thread_title:  Referencoj
Diskuto:Traktato de Aix-la-Chapelle (1748)

message: de tio kion oni povas fari en damnaj 17 minutoj.
Kaj tio dank al la helpo de maŝino.
Poste necesas kontrolon kaj redaktadon, perefeble de kompentata redaktisto.
Sj1mor (diskuto) 05:44, 17 apr. 2023 (UTC)
thread_title:  Demonstro
Diskuto:Juha Vainio

message: "En Finnlando oni memoras ankaŭ konatajn kantojn, kiujn Vainio faris kaj aliaj kantis: ”Kolmatta linjaa takaisin”, ”Katson autiota hiekkarantaa”, ”Tahdon olla sulle hellä”, ”Rööperiin”, ”Mun sydämeni tänne jää”, ”Muisto vain jää”, "Jokainen päivä on liikaa", "Piilopaikka", "Keskiyön aikaan", "Tunti vain", "Käyn uudelleen eiliseen", "Aikaan sinikellojen" kaj "Viisitoista kesää.""
Ĉu estas malvere la mencio pri la Rööperiin? Ĝi estas lia traduko, ne lia propra kanto? Tuskan parahdus (diskuto) 20:29, 17 apr. 2023 (UTC)
thread_title:  Rööperiin
Diskuto:Ministerio pri justico

message: Mi ne scias kiam iu esperantisto decidis ke la oficiala radico "justec-" ne taŭgas por ministerio. Ĉu do ankaŭ la ministerio pri sano (ekzemple Ministerio pri socialaj aferoj kaj sano (Francio)) ekuzu novan neoficialan radikon, ekzemple Ministerio pri helto (el la angla "health")? Same por la ceteraj ministerioj, pri laboro, kulturo, agrikulturo, enlandaj aferoj ktp... laŭ la gustumo de ĉiu vortkreanto. (Verdire, estas ankaŭ tradukeraroj, ekzemple "pri eksteraj aferoj" anstataŭ "pri eksterlandaj aferoj", sed almenaŭ ili ne enkondukas novajn radikojn.)
Kutime en la naciaj lingvoj oni uzas ĝuste la saman vorton por la Ministerio pri Justeco kaj la ideo de Justeco. (Ekzemple, komparu la voĉojn en:Ministry of Justice kaj en:Justice en la angla vikipedio; la unua respondas al "Ministerio pri Justico" sed la dua respondas al "Justeco" en la esperanta vikipedio.)
Kvankam agnoskata de PIV (sed ne de la Akademio), "justico" estas klara ekzemplo de neoficiala aldono kiu ne nur ne estas bezonata, sed ankaŭ estas malklara kaj malfacila. Ĝi estas laŭ mi tute evitenda kaj forigenda de vikipedio. - Rdelre (diskuto) 09:01, 18 apr. 2023 (UTC)
thread_title:  Kial Ministerio pri justico kaj ne Ministerio pri justeco?
Diskuto:Justico

message: PIV ne estas la ĉefa fonto de novaj radikoj, sed ofte ĝi montras bezonatajn radikojn, kvankam ne oficialajn. Pri "justico" tamen mi tute malkonsentas.
Pri ministerioj mi kredas ke la vorto "justeco" (Ministerio pri Justeco) estas tute sufiĉa (simile al Ministrerio pri Sano, pri Laboro ktp). Vidu mian komenton  ĉi tie.
Pri la temo de tiu ĉi artikolo, eble la vorto "justeco" ne sufiĉas, sed indas uzi kunmetaĵo de oficialaj radikoj, kiu estas ankaŭ pli klara.
Fakte, en la angla kaj en la franca la vorto "justice" respondas kaj al *justico kaj al justeco, sed oni povas ankaŭ uzi la du vortoj "justice administration" / "administration de la justice". Simile en la hispana, la itala kaj aliaj lingvoj.
En la germana, *justico respondas al "Rechtspflege": la traduko de "Recht" estas "juro", la traduko de "Pflege" estas "zorgo/zorgado", do la traduko de "Rechtspflege" estas "jurzorgado". La germana estas, en tiu okazo, pli preciza ol la angla ktp, ĉar ĝi disigas la ideon de justeco de la agado por enkonduki justecon en la homan socion. Sed ĝi ankaŭ montras la vojon por atingi tian precizon sen novaj radikoj ("Rechtsplege" estas en la germana kunmetaĵo de ekzistantaj vortoj).
Do, mi proponas alinomi "justico" (neoficiala radiko) al "jurzorgado" (kunmetaĵo de fundamentaj radikoj). Rdelre (diskuto) 09:24, 18 apr. 2023 (UTC)
thread_title:  Justico, neoficiala aldono kaj ankaŭ ne necesa aldono
Diskuto:Muglo

message: Ĉu ĉi tio paĝo devus alidirekti al paĝo nomita Muglo, kun la sama enhavo?
Dotyoyo (diskuto) 05:01, 20 apr. 2023 (UTC)
replies: text: Farita. Dotyoyo (diskuto) 19:24, 2 jun. 2023 (UTC)
thread_title:  Alidirekto al Muglo?
Diskuto:Protestoj en Rusio en 2011-2013

message: Mioppinias ke la komenca adjektivo "Politikoj" ne estas necesa, ĉar protestoj estas ĉiam politikaj.
Aktuale, ne estas alia artikolo kiu komencas per "Politikaj protestoj", sed ĉiuj simple "Protestoj".
Sj1mor (diskuto) 17:11, 22 apr. 2023 (UTC)
replies: text: Mi samopinias, ĉar eĉ se eblus protestoj nepolitikaj (religiaj?), ili ne okazis en Rusio ĝis nun kaj certe ne amase okazis en tiu ĉi periodo. RG72 (diskuto) 11:30, 24 apr. 2023 (UTC)
thread_title:  Titolo
Diskuto:Simo Aalto

message: "http://www.simoaalto.com/" Ne. Rajte: http://www.taikurisimoaalto.com/ Tuskan parahdus (diskuto) 22:34, 28 apr. 2023 (UTC)
replies: text: Vi volis diri "ĝuste", ĉu ne?  Riparite. 16:24, 16 jul. 2023 (UTC)
thread_title:  Retejo
Diskuto:Breil-sur-Roya

message: Ĉaŭ, @ThomasPusch. Mi ŝanĝis la ordon de la sekcioj surbaze de la reguloj de Helpo:KVBA. «Vidu ankaŭ» antaŭ ol «Eksteraj ligiloj». Ĝis, — Super Nabla🪰 12:36, 1 maj. 2023 (UTC)
replies: text: Ĉau,  Mi jam rimarkis ke mi en la lastaj jaroj ofte ne ekzakte atentis la ordon de "referencoj", "vidu ankaŭ" kaj "eksteraj ligiloj" fine de teksto. Tial mi mem antaŭ 2 1/2 semajnoj metis por mi noton en la propran notejon, kaj provas ekde tiam precize atenti la sinsekvon. Sed kompreneble estas tiom da dekmiloj da paĝoj, kiujn mi iam kreis, ke mi neniel povus nun kontroli ĉiujn kaj en kazo de neceso dekmilfoje ŝovi la sekcion «Vidu ankaŭ» iom supren antaŭ la sekcion «Eksteraj ligiloj». Mi precize atentas nun, sed kiam mi faris ekzemple tiun paĝon en junio 2020, mia fokuso estis klare atentigi ke oni en la vilaĝo parolas ne nur france sed ankaŭ okcitane. Pri pedanta sinsekvo de «Vidu ankaŭ» kaj «Eksteraj ligiloj» aŭ «Eksteraj ligiloj» kaj «Vidu ankaŭ» mi tiam tute ne atentis, kaj mi ne atentis ankaŭ pri plia detalo: ke nun oni por bone montri la mapon informkestan nepre devas indiki parametron pri tiel nomata "zomo" (PIV 2020 #2) kaj devas ankaŭ elekti la ĝustan nombron por zomo, alikaze la mapo aspektas tute ombra, malhelgriza, kiel en tiu ĉi paĝo. Persone mi dirus ke la malfavora mapigo eĉ pli malĝojigas min ol la sinsekvo de sekcioj. Cetere, mi fojfoje rigardetis la paĝon Helpo:KVBA post kiam ĝi ekestis en 2008 kaj sekvis la evoluon proksimume kvin jarojn, ĝis pli-malpli somero 2013, tiam mi iom tediĝis sekvi la tre etajn ŝanĝojn kaj ne plu rigardis ĝin - sed la ideo priskribi sinsekvon de la lastaj sekcioj - tion mi nun malkovris - ekestis nur en marto 2014 per persona aldono de KuboF, kiu simple memproponis normigon de la sinsekvo, kaj ĝi de tiam estas normo por tiuj kiuj rigardis la paĝon post marto 2014, negrave ke komence estis nur iom pedanta persona propono de KuboF, simple ĉar neniu protestis. Do, mi provas ekde almenaŭ 2 1/2 semajnoj, fakte jam ekde iom antaŭe, pedante sekvi la norman ordon kiun tiam enmetis KuboF en la paĝon, ĉar baze mi tute samopinias ke bonas interkonsento pri sinsekvo de sekcioj, sed mi ne povas garantii pri ĉiuj paĝoj de 2008 aŭ de 2012 aŭ de 2016 aŭ de 2020. ThomasPusch (diskuto) 19:00, 1 maj. 2023 (UTC)
replies: text: : @ThomasPusch Ne maltranviliĝu. Mi pensas, ke mi ankaŭ ofte malrespektis tion, ĉar mi ne konis la regulon. Mi skribis al vi por sciigi vin, por ke vi sciu pri la ekzisto. — Super Nabla🪰 20:28, 1 maj. 2023 (UTC)
replies: text: ::Mi ekde pli-malpli monato vere scias. Vidu mian propran notejon. Kaj sincere dirite mi eĉ gluis grandan afiŝon al la muro apud la ekrano. Fidu tion... ThomasPusch (diskuto) 20:48, 1 maj. 2023 (UTC)
thread_title:  Pedanta noto pri [[Helpo:KVBA]]
Diskuto:Esko Aho

message: En Suomio oni ofte uzas rimon Esko Aho on päästä laho ("Esko Aho estas pri kapo putra"). Uzanto:ThomasPusch kaj Uzanto:Taylor 49, ĉu oni povus mencii tiun rimon? Tuskan parahdus (diskuto) 23:29, 1 maj. 2023 (UTC)
replies: text: Nenecesa insulto. Taylor 49 (diskuto) 19:42, 2 maj. 2023 (UTC)
replies: text: :Aŭ Esko Aho se on ihan laho. Uimalampi (diskuto) 00:29, 13 maj. 2023 (UTC)
thread_title:  Esko Aho on päästä laho
Diskuto:La diablo en lignoŝuoj

message: La traduko de la titolo estas kontrolinda de franclingvanoj. Ĝi ne estas klarigita en la romano. Mi ne certas ĉu sabots ĉi tie signifas "ŝuoj" aŭ "hufoj", aŭ ĉu ĝi estas intence dusenca. Arbarulo (diskuto) 16:47, 4 maj. 2023 (UTC)
thread_title: Titolo
Diskuto:Kantokomponisto

message: Mi alklakis kantverkisto kaj atingis tiun ĉi paĝon.
Ĉi kanverkisto samas al kantokomponisto aŭ al kantaŭtoro? 
Aŭ al kiu ĝi pli samas?
Sj1mor (diskuto) 05:15, 8 maj. 2023 (UTC)
thread_title:  alidirektilo
Diskuto:Pete

message: interalie, anglalingve Pete signifas Patrikĉjo.
Jen ekzemplo https://en.wikipedia.org/wiki/Pete_(Disney)
Ĉu estas saĝe uzi tiun alidirektilon?
Sj1mor (diskuto) 07:04, 8 maj. 2023 (UTC)
thread_title:  kio signifas nomo
Diskuto:Sinteza biologio

message: @ThomasPusch Ĉi tiu paĝo ne aspektas forigita (kiel oni diras en VP:FA). — Super Nabla🪰 08:22, 11 maj. 2023 (UTC)
replies: text: Ĝuste. Ripete okazas al mi ke mi vokiĝas for de la komp'o meze de iu ago. Kaj se tiam fermiĝas la retumila fenestro, povas (malofte...) okazi ke tiam la ago ne finfaritas. Sed oni ja vidas en la diskutpaĝo pri forigoj ĉu iu nomo ankoraŭ bluas aŭ jam ruĝas... Dankon pro via atento! ThomasPusch (diskuto) 13:23, 11 maj. 2023 (UTC)

text: Nun ĝi denove ekzistas.--kani (diskuto) 02:29, 9 feb. 2024 (UTC)
thread_title:  Ĉu forigita?
Diskuto:Indiĝenaj specioj

message: En nia Vikipedio evitendas artikoltitoloj kun adjektivoj (krom pri koloroj). Estas la kialo pri kiu mi proponas alian titolon. Laŭ NPIV se endemia ne implicas, ke la specio ne estis enkondukita, indiĝena implicas ke la specio neniam estis enkondukita en la lokan medion.--DidCORN (diskuto) 13:08, 12 maj. 2023 (UTC)
thread_title:  Indiĝena (ekologio) => Indiĝena specio (ekologio)
Diskuto:Antisimetria rilato

message: Mi opinias, ke nepre necesas uzi por tiu ĉi termino Esperantan nomon "Antisimetria rilato", kaj jen kial:
1. La normala senco de mal rilate ian skalon aŭ spektron (eĉ nocian) estas, ke, kontraste al karakterizo "X-a", "ne-X-a" signifas neadon de la eco, kiun priskribas adjektivo "X-a" kaj "mal-X-a" signifas polaran econ, eĉ pli forte ne-X-an ol simpla eco esti ne-X-a. Ekzemple, ne-refleksiva rilato estas tia rilato, kiu ne estas refleksiva (t.e. ne estas refleksiva por almenaŭ unu elemento de portanta aro, kaj mal-refleksiva rilato estas tia, ke ĝi ne estas refleksiva por ĉiu elemento de portanta aro.
Normale ne povas okazi tiel, ke io estas X-a kaj mal-X-a samtempe.
Tamen antisimetria rilato povas esti ankaŭ simetria. Tial la termino "malsimetria" por tiu ĉi nocio absolute ne taŭgas!
2. Unuavide, ankaŭ "antisimetria" ne estas tre taŭga, tamen miascie ekzistas nenia pli taŭga formo, dum la formo "antisimetria rilato" havas la avantaĝon, ke ĝi estas ekstreme internacia matematika termino: la koncernaj formoj en ĉiuj 19 lingvoj, en kiuj tiu ĉi termino aperas en Vikipedio (laŭ hodiaŭa kalkulo - la 16an de Majo 2023) kaj kiujn mi povas kompreni, rekte respondas al la Esperanta formo "antisimetria rilato" (la skribon de la restintaj 7 lingvoj mi nesufiĉe komprenas por interpreti ĝin, sed mi suspektas, ke ankaŭ ili ne estas esceptaj).
3. La termino "antisimetria rilato" estas tradicia formo uzata por tiu ĉi nocio: ĝi aperas en jenaj vortaroj verkitaj de matematikaj kompetentuloj:
replies: text: Plena Ilustrita Vortaro, SAT, Parizo, 1970

text: Jan Werner, Matematika Vortaro, Esperanta-Ĉeĥa-Germana, Brno, 1990

text: Olav Reiersøl, Matematika kaj Stokastika Terminaro Esperanta, Oslo, 1994, dua eldono ISBN: 82-553-0894-6

text: Komputada Leksikono de Sergio Pokrovskij.
Mi esperas, ke miaj klarigoj estas sufiĉe memeksplikaj kaj konvinkaj por permesi al mi senprokraste efektivigi la renomadon.
Amike, -Filozofo (diskuto) 22:12, 16 maj. 2023 (UTC)
thread_title:  Necesas alinomi